Уфа
Уфа̀ (; , Йофьо) е град в Русия, столица на Република Башкирия. Населението му към 2020 г. възлиза на  души. Основан е като крепост през 1574 г. По-късно става столица на Уфимската губерния. Претърпява бурно развитие през 20 век. Развити са нефтопреработвателната, химическата и машиностроителната промишлености.

История 
Има доказателства за човешко поселение на територията на Уфа, датиращи от палеолитни времена. От 5 до 16 век на днешното му място вече е докладвано наличието на селище. По това време той се нарича Паскерти. Ибн Халдун го нарича Башкорт и го описва като един от най-големите градове на Златната орда. Руските историци от 18 век отбелязват, че на територията на Уфа вече е имало голям пред и преди пристигането на руснаците.

В днешно време се счита, че Уфа е основан през 1574 година на мястото на крепостта Тура-Тау, построена по заповед на Иван Грозни. През 1586 г. получава статут на град.

Преди да бъде превърнат в седалище на Уфимската губерния през 1781 г., градът и останалите башкирски земи попадат под юрисдикцията на управителите на Оренбург. През 1796 г. значението на града е увеличено дори още – под негов контрол вече попадат територии от днешните Башкортостан, Оренбургска област и Челябинска област. Водният транспорт по река Белая (1870) и железницата до Самара и Златоуст (1890) свързват града с европейската част на Руската империя и допринасят за развиването на леката промишленост в града. Така, към 1913 г. населението на града вече е нараснало до 100 000 души.

По време на Втората световна война, докато съветските сили се изтеглят назад през 1941 г., в града действат агенти на немския Абвер до 1943 г. По това време редица промишлени предприятия от западните части на Съветския съюз са преместени в Уфа.

География 

Градът е разположен при вливането на река Белая в река Уфа, върху ниски хълмове, образуващи Уфимското плато, западно от южната част на Урал. Площта на града е 707,93 km2.

Климат 
Климатът в града е умереноконтинентален. Зимите са студени, а летата – горещи.

Население 
Населението на Уфа преминава един милион души през 1980 г. В днешно време, населението му възлиза на  души, което го прави 11-тият най-населен град в Русия. Към 2009 г., в него живеят 25,4% от всички жители на Башкортостан.

Към 2010 г. етническия състав на града е:

Икономика 
Според данни на Форбс, през 2013 г. Уфа се нарежда като първия град в Русия по бизнес възможности. Основните предприятия в града са в нефтопреработвателната, химическата и машиностроителната промишлености. Градът е дом на 200 големи и средни фирми.

Транспорт 
Уфа е свързан с железопътни линии до останалите части на страната. Едно от историческите разклонения на Транссибирската железница води към Уфа. До Москва водят две магистрали. Международно летище Уфа осъществява редовни полети до Турция, Таджикистан, Египет, Азербайджан, Узбекистан и Кипър, както и множество вътрешни полети.

Градският транспорт включва трамваи (от 1937 г.), тролейбуси (от 1962 г.) и автобуси. Тече подготовка за строителство на метро.

Побратимени градове 
Уфа е побратимен с:

  Анкара, Турция
  Хале, Германия
  Бишкек, Киргизстан
  Минск, Беларус
  Шънян, Китай
  Цицихар, Китай
  Нанчан, Китай
  Хъфей, Китай

Личности 
Родени в Уфа
 Сергей Аксаков (1791 – 1859), руски писател и обществен деец;
 Сергей Довлатов (1941 – 1990), руски писател и журналист;
 Земфира (1976 – ), руска певица;
 Даниил Квят (1994 – ), руски автомобилен пилот.

Спорт 
Отборът на клуба „Салават Юлаев“ по хокей на лед от Уфа участва в Континенталната хокейна лига.

Източници

Външни препратки 
 Официален сайт